CELEX: 62011TN0229
Language: hu
Date: 2011-04-20 00:00:00
Title: T-229/11. sz. ügy: 2011. április 20-án benyújtott kereset — Inglewood és társai kontra Parlament

16.7.2011   
            
            
               HU
            
            
               Az Európai Unió Hivatalos Lapja
            
            
               C 211/26
            
         2011. április 20-án benyújtott kereset — Inglewood és társai kontra Parlament
   (T-229/11. sz. ügy)
   2011/C 211/57
   Az eljárás nyelve: francia
   
      Felek
   
   
      Felperesek: Lord Inglewood (Penrith, Egyesült Királyság), Georges Berthu (Longré, Franciaország), Guy Bono (Saint-Martin-de-Crau, Franciaország), David Robert Bowe (Leeds, Egyesült Királyság), Brendan Donnelly (London, Egyesült Királyság), Catherine Guy-Quint (Cournon-d’Auvergne, Franciaország), Christine Margaret Oddy (Coventry, Egyesült Királyság), Nicole Thomas-Mauro (Épernay, Franciaország), Gary Titley (Bolton, Franciaország), Vincenzo Viola (Palerme, Olaszország) és Maartje van Putten (Amszterdam, Hollandia) (képviselők: S. Orlandi, A. Coolen, J.-N. Louis, É. Marchal, D. Abreu Caldas ügyvédek)
   
      Alperes: Európai Parlament
   
      Kérelmek
   
   A felperesek azt kérik, hogy a Törvényszék:
   
               —
            
            
               a következőképpen határozzon:
               
                           —
                        
                        
                           állapítsa meg, hogy az Európai Parlament képviselőinek önkéntes kiegészítő nyugdíjrendszerének módosításáról szóló 2009. április 1-jei parlamenti elnökségi határozat jogellenes;
                        
                     
                           —
                        
                        
                           semmisítse meg a megtámadott határozatokat;
                        
                     
                           —
                        
                        
                           a Parlamentet kötelezze a költségek viselésére.
                        
                     
         
      Jogalapok és fontosabb érvek
   
   A kereset az Európai Parlament képviselőinek önkéntes kiegészítő nyugdíjrendszerének módosításáról szóló 2009. április 1-jei parlamenti elnökségi határozat ellen irányul
   A keresete alátámasztására a felperesek az ügy érdemét érintően a következőkre alapított négy jogalapra hivatkoznak:
   
               —
            
            
               a jogi aktusokból eredő szerzett jogok és a jogbiztonság elvének megsértésére;
            
         
               —
            
            
               az egyenlő bánásmód és az arányosság elvének megsértésére, amennyiben a megtámadott határozatok átmeneti intézkedés elfogadása nélkül három évvel felemelték a nyugdíjjogosultságot keletkeztető életkort;
            
         
               —
            
            
               az Európai Parlament képviselőinek költségeiről és juttatásairól szóló szabályzat 29. cikkének megsértésére, amely előírja, hogy a quaestorok és a Főtitkár felügyelik e szabályzat értelmezését és szigorú alkalmazását;
            
         
               —
            
            
               a vitatott határozatok alapjául szolgáló szabályozást módosító 2009. április 1-jei elnökségi határozatban szereplő nyilvánvaló mérlegelési hibára.